30.12.2022

**Анекс 1**

СМАРТ БАЛКАН – Граѓанско општество за поврзан Западен Балкан

 **Насоки за аплицирање за грант Креативна кутија**

Референтен број: SB MKD CBG 01/22

Рок за поднесување на апликации е 15.02.2023 до 23:59 часот

**Основни информации**

Шестe држави, кориснички на проектот СМАРТ Балкан го сочинуваат јасно препознатливиот географски регион, Западен Балкан, во кој државите се поврзуваат врз основа на различни културни, политички, социјални и историски односи.

Зајакнувањето на капацитетите на граѓанските организации во регионот, преку засилена соработка помеѓу граѓанското општество и владата и преку градењето на регионални партнерства на сите нивоа со цел зголемување на влијанието на граѓаните во процесот на одлучување, ќе придонесе кон остварување на посакуваната промена за создавање мирни и инклузивни општества во Западен Балкан што ќе придонесе кон нивен одржлив развој, во согласност со имплементацијата на Целта 16 - одржлив развој: Промовирање на мирни и инклузивни општества за одржлив развој, обезбедување пристап до правда за сите и изградба на ефикасни, одговорни и инклузивни институции на сите нивоа).

Проектот СМАРТ Балкан ќе се фокусира на недостатокот на координација и соработка помеѓу граѓанските организации во регионот преку создавање регионални мрежи и партнерства и регионалните аспекти на проектот ќе бидат потенцирани секогаш кога е можно.

**Цели**

Општа цел на проектот СМАРТ Балкан е да придонесе кон зајакнување на партиципативните демократии и евроатлантските интеграции во Западен Балкан преку зајакнување и поттикнување на граѓанските организации и мрежите на граѓанските организации за посилна и поактивна улога во создавање на мирни и инклузивни општества за одржлив развој во Албанија, Босна и Херцеговина, Косово, Црна Гора, Северна Македонија и Србија.

Специфични цели на проектот СМАРТ Балкан се:

* Посилни, поодржливи и подинамични граѓански организации во шесте држави од регионот на Западен Балкан;
* Развиени силни регионални партнерства помеѓу граѓански организации од регионот на Западен Балкан, како и релевантни чинители од ЕУ и јавните институции;
* Зголемена ефективност на промените иницирани од граѓаните преку ГО кои ги унапредуваат безбедноста и стабилноста и доброто владеење во регионот на Западен Балкан;
* Зголемена јавна свест за важноста на активното учество на граѓанскиот сектор во клучните развојни иницијативи во регионот на Западен Балкан.

**Тематски области**

Проектите поддржани преку овој повик ќе создадат различни креативни производи за споделување на клучните пораки на проектот, поврзани со областите на безбедност и стабилност и управување. Креативните производи треба лесно да се разберат од целната популација, по можност (но не нужно) користејќи хумор/сатира. Тие ќе ги зајакнат напорите на корисниците на грантови во другите шеми за грантови и ќе ја надминат апатијата и заситеноста на граѓаните со „проектeн јазик“.

Видот на активности кои ќе бидат предложени од страна на апликантот треба да се во насока на поддршка на горенаведените приоритетни области. Во продолжение е тематската листа која содржи дел од областите покриени со приоритетните области:

Безбедност и стабилност

* Борба против радикализацијата
* Дезинформациите како безбедносна закана
* Трговија со оружје
* Трговија со луѓе
* Сајбер криминалот како дестабилизатор на безбедноста
* Борбата против организираниот криминал
* Спречување на перење пари
* Борбата против тероризмот
* Безбедност на храна во услови на вооружен конфликт и климатски промени
* Влијанието на климатските промени врз безбедноста и стабилноста во регионот
* Енергетска безбедност
* Подготвеност за вонредни ситуации
* Меѓукултурен дијалог
* Социјална кохезија, помирување и мир
* Човекова безбедност и родова еднаквост
* Сајбер безбедност
* Приватност на податоците
* Надзор на безбедносните институции/следење на спроведувањето на политиките за безбедност и стабилност

Добро управување

* Промовирање на дигитална писменост
* Слобода на изразување
* Учество на граѓанското општество во одлучувањето
* Борба против лажните вести
* Евроатлантски интеграции
* Дигитализација
* Реформи на јавната администрација
* Скриена економија
* Корупција, вклучително и корупција на високо ниво

**Временска рамка за имплементација на проектот**

Времетраењето на поддржаните проекти треба да биде **од 6 до 12 месеци**.

**Финансиска рамка**

Во рамките на овој повик, СМАРТ Балкан ќе поддржи 2 проекти од С. Македонија, а износот на грантот ќе се движи од 20650 до 108000 NOK (1960€ до 10680€)

Финансиска контрибуција од апликантот не е задолжителна, но е дозволена.

При креирање на буџетот, сите износи мора да бидат прикажани во евра и норвешки круни (NOK). Договорот ќе биде потпишан во NOK. Документот за буџет содржи формула за конверзија од ЕУР во NOK, но во случај да се вметнат нови редови за нови буџетски линии, ве молиме копирајте ја формулата што ја множи колоната „Вкупно ЕУР“ со 10,2 за да се добие точниот износ во NOK во колоната „Вкупно (NOK)“. (1 ЕУР = 10,2 NOK).

**Прифатливи и неприфатливи трошоци**

Прифатливи трошоци за финансирање се:

* Општо прифатливи трошоци кои се во согласност со принципите на добро финансиско управување (принципи на економичност, ефикасност и ефективност);
* Разумни и прифатливи трошоци кои се во согласност со одобрениот буџет;
* Директни трошоци поврзани со реализација на програмата;
* Препознатливи, проверливи и поткрепени со валидна документација која јасно ја покажува природата на трошоците, односно нивното настанување;
* Трошоци настанати во текот на имплементација на проектот, од датумот на започнување до крајниот датум наведен во договорот.

Неприфатливи трошоци:

* Долгови и давачки за подмирување на долгови;
* Резервации за загуби или потенцијални идни обврски;
* Купување земјиште, згради и возила;
* Трошоци за активности кои генерираат профит;
* Активности кои се финансиски поддржани од други грантови;
* Трошоци кои се настанати пред потпишување на Договорот;
* Заеми/кредити на трети лица;
* Сите други трошоци кои дефинирани како неприфатливи во Договорот за грант.

**Прифатливи активности**

Дел од проектните активности кои ќе се поддржат во рамките на овој повик:

* Продукција на креативни содржини (т.е. театарски претстави, интерактивни уметнички емисии, видеа, настани, песни и сите други форми на креативно изразување кои не се сметаат за примарни медиумски производи);
* Промоција на продуцираната креативна содржина (со исклучок на печатени промотивни материјали).

**Прифатливи апликанти**

За да биде подобен за овој грант, апликантот мора:

* Да биде правно лице (здружение или фондација[[1]](#footnote-2), со исклучок на политички, верски и религиозни организации[[2]](#footnote-3), како и локални претставништва на меѓународни организации) или да биде неформална група на граѓани и
* Да е основано во С. Македонија (во случај на правно лице) или да биде неформална група на граѓани од С. Македонија и
* Да биде директно одговорно за подготовката и имплементацијата на проектот, да не е посредник при проектната имплементација.

Правните и физичките лица кои излегуваат на ЕУ Консолидираната листа на лица, групи и субјекти и кои се предмет на Финансиска забрана во ЕУ (www.sanctionmaps.eu), Канцеларијата за контрола на странски средства - The Office of Foreign Assets Control ("OFAC") на Министерството за финансии на САД, https://sanctionssearch.ofac.treas.gov/ и на Листата на санкции на Обиденетото Кралство (The UK Sanctions List) https://docs.fcdo.gov.uk/docs/UK-Sanctions-List.htmlare, не ги исполнуваат условите да аплицираат на овој повик.

**ПРОЦЕС НА АПЛИЦИРАЊЕ:**

**Број на апликации и предвидени грантови по апликација**

Апликантот **не може** да поднесе **повеќе од 1 (една)** апликација во рамките на овој повик за грант Креативна кутија. Индивидуалните уметници можат да бидат дел од повеќе неформални групи кои ќе поднесат апликации за овој грант.

**ПОТРЕБНА ДОКУМЕНТАЦИЈА**

* Анекс 2 – Образец за аплицирање
* Анекс 3 – Предлог - буџет

**ПОДНЕСУВАЊЕ НА АПЛИКАЦИИТЕ**

Апликаците треба да се поднесат електронски преку Платформата за управување со грантови (GMP) https://gmp.smartbalkansproject.org/

Ве молиме имајте во предвид дека **пред поднесувањето на апликацијата**, **секоја граѓанска организација** задолжително треба **да се регистрира** на Платформата за управување со грантови.[[3]](#footnote-4)

Неформалните групи на граѓани кои сакаат да аплицираат на повикот, потребно е да ги испратат Анекс 2 и Анекс 3 на следнава е-пошта: grants2@smartbalkansproject.org По праќањето на мејлот, во рок од 3 работни дена неформалната група на граѓани треба да добие порака на својата е-пошта со потврда за примена апликација/документација. Доколку не добиете повратна порака, ве молиме препратете го повторно мејлот. Во насловот на пораката внесете: **SB MKD CBG 01/22 и името на вашата неформална група.**

Прашања во врска со овој повик може да се испратат на следната е-пошта: grants2@smartbalkansproject.org **пред** истекување на предвидениот рок, посочен во Временската рамка за грант Креативна кутија.

Онлајн инфо – сесијата е планирана за 18.01.2023. at 11:00 аm. За учество на инфо – сесијата ве молиме одете на следниот ZOOM линк <https://us02web.zoom.us/j/86476121996>

Одговорите на сите прашања ќе бидат објавени на Платформата за управување со грантови, не подоцна од 10 дена пред крајниот рок за поднесување на апликациите.

**ЈАВЕН ПОВИК Временска рамка:**

|  |  |
| --- | --- |
| \*Временска рамка за грант Креативна кутија  | Рок |
| Објавување на Јавниот повик грант Креативна кутија | 30/12/2022 |
| Онлајн информативна сесија | 18/01/2023 |
| Прашања во врска со повикот за грант Креативна кутија | 18/01/2023 |
| Објавување на одговорите на добиените прашања во врска со Повикот за грант Креативна кутија | 02/02/2023 |
| Поднесување на апликациите за грант Креативна кутија | **15/02/2023** |
| Објавување на резултати од повикот | април 2023 |
| Потпишување на договорите за доделување на грантот | април 2023 |

*\*Очекуван план*

**КРИТЕРИУМИ ЗА ЕВАЛУАЦИЈА**

Како дел од административната евалуација, Договорниот орган го задржува правото да ја провери веродостојноста на информациите и документите доставени од страна на апликантот, кај овластените даватели на таквите услуги и/или државни институции.

|  |  |
| --- | --- |
| Проектната апликација ќе биде евалуаирана врз основа на следниве критериуми: релевантност, проектен концепт, капацитети и буџет. Максималната оцена што може да ја добие апликантот е 80 поени, распределени во посебни категории преикажани во табелата за евалуација подолу. Критериумите за оценување се поделени на категории и подкатегории. Секоја подкатегорија ќе добие помеѓу 1 и 5 поени, на следниов начин: 1 = незадоволувачки; 2 = задоволувачки; 3 = адекватен; 4 = добар; 5 = многу добар. |  |
| **1. Релевантност на активностите** | Поени | **15** |
| 1.1 Колкава е релевантноста на проектот во однос на целите и приоритетите на овој повик и на специфичните теми/сектори/области или други специфични барања и насоки посочени во Насоките за аплицирање за грант Креативна кутија? Дали очекуваните проектни реултати се во согласност со приоритетите дефинирани во Насоките за аплицирање? | 5 |  |
| 1.2 Колку е релевантен проектот за конкретните потреби и ограничувања во однос на политиката за проширувања на ЕУ во однос на целниот регион и/или релевантните сектори (вклучувајќи зголемена вредност и синергија со други релевантни иницијативи во регионот и избегнување на повторување на слични проекти)? Дали се спроведуваат консултации? | 5 |  |
| 1.3 Дали проектот содржи одредени елементи со зголемена вредност (на пр. иновации, најдобри практики, конструктивни партнерства; промоција на родова еднаквост и еднакви можности, потреби на маргинализираното население, заштита на животната средина)?  | 5 |  |
| **2. Проектен концепт** | Поени | **30** |
| 2.1 Колку е кохерентен целокупниот концепт на активноста? Дали проектот укажува на очекуваните резултати што треба да се постигнат со активноста? Дали активноста на убедлив начин објаснува како ќе се постигнат очекуваните резултати? | 5x2\*\* |  |
| 2.2 Дали концептот се базира врз анализа на проблемите кои се обработуваат и капацитетите на релевантните засегнати страни?  | 5 |
| 2.3 Дали концептот ги зема во предвид и надворешните фактори (ризици и закани) и вклучува планови за прилагодување/ублажување на тие ризици и закани или справување со истите?  | 5 |  |
| 2.4 Дали активностите се остварливи и конзистентни во однос на очекуваните резултати (вклучувајќи ја и временската рамка)? Дали активностите се јасно претставени?  | 5 |  |
| * 1. На кој начин ќе обезбедите широк опсег (видливост) на продуцираната креативна содржина?
 | 5 |  |
| **3. Капацитет на апликантот** | Поени | **15** |
| 3.1 Апликантот има релевантно искуство и искуство во имплементација на проекти | 5 |  |
| 3.2 Вработените имаат доволно искуство и компетенции  | 5 |  |
| 3.3 Апликантот е транспарентен во својата работа (не е применливо за неформални групи) | 5 |  |
| **4. Буџет** | Поени | **20** |
| 4.1 Буџетот е јасно претставен и целосно ги рефлектира проектните активности  | 5 |  |
| 4.2 Трошоците се реални и нопходни за постигнување на очекуванит цели и резултати | 5x2\*\* |  |
| 4.3. Ефиксност на трошоци  | 5 |  |
| **ВКУПНО ПОЕНИ** | **80** |

Апликациите кои имаат помалку од 12 поени во подкатегоријата 1. Релевантност на активностите, нема да се земат во предвид за понатамошна евалуација.

Доколку неформална група на граѓани која аплицирала на овој повик биде избрана како грантист за Креативна кутија, пред потпишување на Договорот за грант ќе треба да достави Изјава потпишана од сите членови на неформалната група.

1. Регистрирана според Законот за здруженија и фондации [↑](#footnote-ref-2)
2. Организации основани од религиозни и верски организации [↑](#footnote-ref-3)
3. Процесот на одобрување на Барањето за регистрација на платформата не е автоматизиран и може да трае неколку дена. Се препорачува да се поднесе барањето за регистрација најмалку 10 дена пред рокот за аплицирање. [↑](#footnote-ref-4)